नई दिल्ली। जज लोया की मौत के मामले की जांच के लिए एसआईटी के गठन की मांग को आज सुप्रीम कोर्ट ने ठुकरा दिया है। कोर्ट ने उन तमाम याचिकाओं को यह कहते हुए ठुकरा दिया है कि इसमे कोई भी पुख्ता तथ्य नहीं है यह सिर्फ राजनीति से प्रेरित हैं। लिहाजा इन याचिकाओं को रद्द किया जाता है और इस मामले की जांच की जरूरत नहीं है। कोर्ट के इस फैसले के बाद लगातार इसपर राजनीतिक बयानबाजी जारी है। अब उत्तर प्रदेश के मुख्यमंत्री योगी आदित्यनाथ ने कोर्ट के फैसले के बाद कांग्रेस पर बड़ा हमला बोला है।